Быў яшчэ адзін досьвед кантакту з каталікамі – да нас у япархію прыехаў малады чалавек, які скончыў каталіцкую семінарыю ў Польшчы, потым закахаўся і ажаніўся, але вельмі хацеў стаць сьвятаром. Ён быў згодны служыць праваслаўным вернікам, і сябры параілі зьвярнуцца да архіяпіскапа Міхаіла Мудзьюгіна. Гэты малады чалавек шмат распавядаў мне пра каталіцтва. І ў каталіцтве я ўбачыў поўню веры. Я знайшоў, што ў каталіцтве праяўляецца свабода, паўната, і ёсьць усё тое, чаго няма ў іншых канфесіях.